|  |  |
| --- | --- |
|  | **ТУРИСТИЧКА**  **ОРГАНИЗАЦИЈА**  **ОПШТИНЕ ПОЖЕГА** |

ПЛАН И ПРОГРАМ РАДА

ЗА 2026. ГОДИНУ

|  |  |
| --- | --- |
| **САДРЖАЈ** |  |
|  |  |
| **Општи подаци о туристичкој организацији Пожега ..................................................................** | **3** |
| **Мисија, циљеви и визија развоја дестинације .............................................................................** | **3** |
| Мисија развоја туристичке дестинације Пожега ........................................................................ | 3 |
| Стратешки циљеви развоја туристичке дестинације Пожега .................................................... | 4 |
| Визија развоја туристичке дестинације Пожега .......................................................................... | 5 |
| **Промоција туризма Пожеге ..............................................................................................................** | **6** |
| Учешће на сајмовима и туристичким манифестацијама у земљи ............................................. | 6 |
| **Информативно-пропагандна делатност ........................................................................................** | **8** |
| Информисање и односи с јавношћу ............................................................................................. | 8 |
| Интернет презентација и друштвене мреже ................................................................................ | 9 |
| Информативно-пропагандни материјал ....................................................................................... | 10 |
| Праћење туристичког промета и истраживање тржишта .......................................................... | 10 |
| Медијска промоција Пожеге ......................................................................................................... | 10 |
| Програми туристичке понуде општине Пожега .......................................................................... | 11 |
| **Подстицање програма изградње туристичке инфраструктуре и уређења простора ...........** | **11** |
| Побољшање и развој квалитета и квантитета смештаја ............................................................. | 11 |
| Учешће на пројектима из области туризма ................................................................................. | 12 |
| Конкурси Министарства туризма и омладине ............................................................................ | 12 |
| Пројекти и пројекти прекограничне сарадње .............................................................................. | 13 |
| Програми едукације и усавршавања ............................................................................................ | 13 |
| **Кординирање активности и сарадње између привредних и других субјеката ......................** | **14** |
| Сарадња са органима и организацијама на домаћем тржишту ................................................. | 14 |
| Чланство у регионалној туристичкој организацији .................................................................... | 15 |
| **Организација и учешће у различитим врстама манифестација ..............................................** | **16** |
| Манифестациони туризам ............................................................................................................. | 16 |
| **Промовисање Тометиног Поља као идеалне дестинације за активан одмор ........................** | **17** |
| **Посредовање у пружању услуга у сеоском туризму ....................................................................** | **18** |
| **Рад туристичке организације ..........................................................................................................** | **19** |
| **Допунске економске активности ....................................................................................................** | **19** |
| **Планирани пројекти ТО Пожега у 2025.години ...........................................................................** | **19** |
| **Прилог**   * **Финансијски план за 2026.годину** * **Одлука Управног одбора** * **Сагласност Туристичке организације Србије на План и програм рада за 2026. год.** |  |

**ПРАВНИ ОКВИР**

Туристичка организација основана је Одлуком о оснивању Туристичке организације општине Пожега, (Службени лист општине Пожега, број 37/1997), као јавна служба, ради вршења послова унапређења и промоције туризма на територији Општине Пожега.

Туристичка организација има својство правног лица и уписује се у одговарајући регистар.

Туристичка организација послује у складу са прописима о јавним службама.

Туристичка организација послује под називом: ***Туристичка организација Пожега***

Седиште Туристичке организације је у Пожеги, Трг Слободе 3.

Туристичка организација је уписана у судски регистар Привредног суда у Ужицу 25. 03. 1998. године. Ознака и број решења је Фи. 30/1998, регистарски уложак је број 1-8527-00.

Матични број под којим се Туристичка организација води у регистру разврставања је 17187112.

Порески идентификациони број ( ПИБ ) је 100860646.

Број за централни регистар фактура: 06750

Овај план се заснива на:

* Закону о туризму Републике Србије
* Статуту Туристичке организације Пожега
* Локалном плану развоја туризма општине Пожега
* Стратегији одрживог развоја општине Пожега

**Мисија, циљеви и визија развоја дестинације**

**Мисија**

ТО Пожега промовише и развија туристичку понуду општине кроз одрживо коришћење природних и културних ресурса, унапређење квалитета услуга и стварање позитивног имиџа дестинације.

**Визија**

Пожега је дестинација препознатљива по аутентичној култури, унапређеној туристичкој инфраструктури, активном одмору и руралном туризму, уз високе стандарде гостопримства.

Туристичка организација Пожега је основана ради унапређења и промоције туризма на територији Општине Пожега и у складу са тим, веома важан задатак је да се створе услови за активирање туристичких ресурса на територији општине и на тај начин унапреде и промовишу изворне вредности дестинације.

Један од главних циљева, јесте да се врши подстицање, координирање и организација културних и уметничких, привредних и спортских и других манифестација, које доприносе обогаћивању туристичког производа.

Основна мисија, циљеви и визија Туристичке организације Пожега исказани у форми ставова:

**Мисија развоја туристичке дестинације Пожега**

У области туризма, Туристичка организација Пожега и они који живе и раде у оквиру дестинације имају мисију да:

1. Утичу на економски, друштвени и културни развој на туристичкој дестинацији, што подразумева стварање атрактивног амбијента за развој селективних облика туризма;
2. Смишљају стратегију за позитиван систем комуницирања између свих учесника у креирању туристичког производа, где ће бити од велике важности да сви учесници подједнако учествују у креирању;
3. Значајан акценат стављају на гостопримство како за домаће и стране посетиоце, тако и за локално становништво;
4. Свесни значаја канала промоције и пропаганде, путем нових канала промоције развијају посебан и атрактиван имиџ туристичке дестинације;
5. Препознају нове природне и културне ресурсе који би у будућности постали саставни део туристичке понуде;
6. Јачају и богате постојеће атрактивности са посебним освртом на њихову заштиту и очување, како би се што боље одговорило на све захтеве туриста;
7. Како је све већи број туриста окренут и ка верском туризму, с обзиром на богату културно-верску понуду општине Пожега, додатан рад на значајнијем представљању свих наведених потенцијала у будућности;
8. Креирају у будућности туристичке производе за авантуристе и љубитеље активног одмора у природи, како је све већа потражња за овим видом туризма;
9. Додатно оснаже партнерства са локалним туристичким организацијама из окружења, а и са туристичком организацијом регије западна Србија , како би обједињеним понудама били још препознатљивији на туристичкој мапи;
10. Учествују у аплицирању на пројектима од значаја за развој туризма, како би ван већ постојећег буџета додатним средствима још више унапредили туристичку

понуду.

**Стратешки циљеви развоја туристичке дестинације Пожега**

Стратешки циљеви су од кључне важности за остварење визије развоја туристичке дестинације. Тиме се осигурава оптималан развој туристичке дестинације уз минимизирање ризика.

Најважнији стратешки циљеви за развој туризма у Пожеги су:

1. Промоција општине Пожега као атрактивне и јединствене туристичке дестинације за посебне видове туризма;
2. Припрема адекватног амбијента како би се успешно оствариле маркетиншке активности учесника у туризму;
3. Активно учествовање у одлукама инвестирања у све оне садржаје који доприносе развоју туризма на дестинацији;
4. Развој и циљана промоција одабраних догађаја и манифестација намењених туристима и свима који долазе у општину Пожега;
5. Синергија и колективни рад са свим заинтересованим органима, организацијама и субјектима чија активност помаже унапређењу и промоцији на територији општине Пожега.
6. Праћењем нових трендова адекватно реаговање и прилагођавање понуде захтевима туриста;
7. Максималним коришћењем постојећих ресурса (културних и природних потенцијала) и укључивањем нових, направити нове туристичке производе који су реално достижни за остваривање;
8. Обогаћивањем понуде и креирањем нових туристичких садржаја остваривање могућности за запошљавање и самозапошљавање у туризму;
9. Својим средствима, а и средствима из пројеката побољшати инфраструктуру локалитета;
10. Оснаживање укупне туристичке понуде са посебним акцентом на активан одмор у природи, верски и транзитни туризам;
11. Повећавање туристичког промета;
12. Унапређење туристичке понуде кроз уско повезивање понуде и тражње.

**Визија развоја туристичке дестинације Пожега**

Постизање заједничке визије развоја одређене туристичке дестинације је процес у који је потребно укључити различите интересне групе.

Пожега треба да постане:

1. Општина препознатљива на туристичкој мапи Србије, лако доступна на туристичком тржишту.

2. Центар развијеног сеоског туризма и активног одмора за шта има изузетне потенцијале

Основ за израду Програма рада представљају послови Туристичке организације Пожега (у даљем тексту: ТОП) утврђени Законом о туризму и активности везане за промоцију туризма које произилазе из оснивачког и статутарног акта.

У складу са одредбама Закона о туризму (Сл. Гласник РС 36/09), туристичке организације јединице локалне самоуправе послују у складу са прописима којима се уређују јавне службе а у погледу права, обавеза и одговорности запослених, у туристичким организацијама се примењују прописи који се односе на установе из области јавних служби. Према закону Туристичка организација јединице локалне самоуправе обавља следеће послове:

1. промоције туризма јединице локалне самоуправе,
2. координирања активности и сарадње између привредних и других субјеката у туризму који непосредни и посредно делују на унапређењу и промоцији туризма,
3. доношења годишњег програма и плана промотивних активности у складу са стратегијским маркетинг планом, плановима и програмима ТОС-а,
4. обезбеђивања информативно-пропагандног материјала којим се промовишу туристичке вредности јединице локалне самоуправе (штампа публикације, аудио и видео промотивни материјал, интернет презентација, сувенири итд.), а у сарадњи са надлежним органима обезбеђивања туристичке сигнализације,
5. прикупљања и објављивања информација о целокупној туристичкој понуди на својој територији, као и друге послове од значаја за промоцију туризма,
6. организовања и учешћа у организацији туристичких, научних, стручних, спортских, културних и других скупова и манифестација,
7. организовања туристичко-информативних центара (за прихавт туриста, пружање бесплатних информација туристима, прикупљање података за потребе информисања туриста, упознавање туриста са квалитетом туристичке понуде, упознавање надлежних органа са притужбама туриста и др.)
8. посредовања у пружању услуга у домаћој радиности,
9. подстицања реализације програма изградње туристичке инфраструктуре и уређења простора,

друге активности на промоцији туризма у складу са оснивачким актом и статутом

Циљеви активности ТОП у 2026. години су:

1. Рад на информисању домаће и стране јавности о туристичким потенцијалима општине Пожега;
2. Унапређење квалитета туристичке понуде општине Пожега;
3. Оплемењивање туристичке понуде организацијом великог броја манифестација, са крајњим циљем повећања броја туриста;
4. Додатно промовисање сеоског туризма, домаће радиности и традиционалних вредности које у туризму све више добијају на значају;
5. Праћењем нових трендова адекватно реаговање и прилагођавање понуде захтевима туриста;
6. Максималним коришћењем постојећих ресурса (културних и природних потенцијала) и укључивањем нових, направити нове туристичке производе који су реално достижни за остваривање;
7. Обогаћивањем понуде и креирањем нових туристичких садржаја остваривање могућности за запошљавање и самозапошљавање у туризму;
8. Својим средствима, а и средствима из пројеката побољшати инфраструктуру локалитета;
9. Оснаживање укупне туристичке понуде са посебним акцентом на активан одмор у природи, верски и транзитни туризам;
10. Повећавање туристичког промета;
11. Унапређење туристичке понуде кроз уско повезивање понуде и тражње.

**Промоција туризма Пожеге**

Полазећи од основних опредељења код оснивања Туристичке организације Пожега, као и одредаба Закона о туризму, све активности Туристичке организације Пожега пре свега морају испоштовати основно начело, **промоцију и унапређење туризма у општини Пожега** и то кроз наредне активности:

**Учешће на сајмовима и туристичким манифестацијама у земљи**

|  |  |  |
| --- | --- | --- |
| **Сајам**  **Mанифестација** | **Место и месец** | **Очекивани ефекти** |
| Сајам туризма | Београд, Фебруар | Промоција на домаћем тржишту, у циљу повећања броја домаћих туриста . На овом Међународном сајму туризма ТОП ће наступити на заједничком штанду са осталим члановима ТО Регија западне Србије. Концепт наступа у 2026. години огледа се у заједничкој презентацији ТО регија западне Србије као једне дестинације са општинама као јединственим и специфичним дестинацијама. За овај сајам ТОП ће имати на располагању 1 инфо пулт, лед екран као и заједнички простор са опремом за презентације. |
| Сајам туризма | Нови Сад, Октобар | Промоција на домаћем тржишту, у циљу повећања броја домаћих туриста у сеоским домаћинствима општине Пожега. ТОП ће за потребе промоције на овим сајмовима бити присутна на штанду Туристичке организације регија западне Србије. |
| Сајам сеоског туризма | Крагујевац, Новембар | Промоција на домаћем тржишту, у циљу повећања броја домаћих туриста ТОП ће за потребе промоције на овим сајмовима бити присутна на штанду регије. На овим сајмовима треба учествовати, јер ови градови и подручја представљају циљна тржишта за туристичку регију Западна Србија. |
| Сајам туризма и активног одмора | Ниш,  октобар | Поред активног одмора као једне од тема Сајма,  акценат је и на гастрономској и винској понуди, што се пре свега односи на презентацију и дегустацију карактеристичне локалне кухиње излагача. |
| Туристички форум | Октобар | Туристички форум организује Туристичка организације Србије и окупља туристичке раднике из свих тур. агенција и организација из Србије. Заступљене су бројне едукативне радионице како би се учесници форума упознали са савременим трендовима у представљању и промоцији туристичке понуде. |
| Жестивал  Међународни фестивал природе и традиције | Ужице,  Август | На овом сајму представљају се етно туристичка домаћинства,природни традиционални производи,рукотворине и народне ношње, туристичке вредности општина. ТОП заједно са општином има штанд у оквиру овог сајма на коме се представља Пожега са својим произвођачима. |
| Инострани сајмови | Значајан вид промотивних активности туристичке регије Западна Србија у иностранству представљају промоције на циљним тржиштима које су намењене организаторима путовања, туристичким агенцијама, медијима и потенцијалним туристима. У 2026. ТО регија западна Србија ће организовати наведене промотивне активности у сарадњи са локалним туристичким организацијама, чланицама регије и субјектима туристичке привреде, у Црној Гори, БиХ и земљама у којима буде организована промоција туризма Србије у оквиру Туристичке организације Србије. У плану регије су и организована студијска путовања у региону и Европи са циљем упознавања дестинација и примера добре праксе која су евентуално примењива у нашем подручју. | |

*Рок*: током целе године


**Информативно-пропагандна делатност**

Информативно – прoпагандни материјал (штампани и електронски) који ће ТОП током 2026. године пласирати, приказаће туристичке потенцијале и производе општине Пожега кроз слике и текст.

**Информисање и односи с јавношћу**

|  |  |  |
| --- | --- | --- |
| **Активност** | **Ресурси** | **Очекивани ефекти** |
| 1. Ажурирање и одржавање Интернет презентације и коришћење друштвених мрежа | Услуге програмера на изради софтвера и садржаја сајта. Појачане активности на друштвеним мрежама. | Повећање броја посетилаца на сајту ТОП, јачање имиџа Пожеге, повећање интересовања за Пожегу као туристичку дестинацију. Одржавање сајта, постављање електронских интерактивних мапа, језичких варијација и слично. |
| 2. Новинарски караван, домаћих или страних медија, блогери, инфлуенсери.. | Услуге смештаја и исхране код пружаоца услуга | Популарисање туристичких вредности и смештајних капацитета у електронским и писаним медијима, у циљу маркетиншког позиционирања Пожеге на домаћем и страном тржишту, |
| 3. Конференције за штампу, саопштења, гостовањем и давањем интервјуа електронским и писаним медијима | Локални медији, медији са националним фреквенцијама, блогери, инфлуенсери, специјализовани канали за туризам. | Боља информисаност субјеката у туризму и јавности о раду ТОП. Промоција туристичких вредности општине, итд. Активности и промовисање потенцијала општине Пожега за активан одмор и здраве стилове живота. |
| 4. Туристичка конференција Западна Србија | Чланице ТО Регија Западне Србије, предавачи ангажовани за едукацију у туризму. | Едукативна радионица и организација студијске посете за организаторе пу товања, туристичке агенције и медије где им се презентује све лепоте Западне Србије. |

**Интернет презентација и друштвене мреже**



**Сајт ТО Пожега** - [www.topoz.org.rs](http://www.topoz.org.rs)

Интернет је данас вредан извор информација за туристе, тако да ће ТОП своју понуду и даље представљати и на овај начин. Јединственим и креативним садржајима прилагођеним тако да свакога ко посети сајт оствари жељу да се додатно задржи и информише о свим туритистичким потенцијалима општине Пожега.

Представљање целокупне туристичке понуде, културе, природе, спортских потенцијала, као и опште информације од значаја за посетиоце који долазе у општину Пожега, и даље ће бити циљ интернет презентације. У 2026.години планира се додавање текстова и фотографија о селективним облицима туризма, догађајима и другим туристичким вредностима, као и превођење текстова на енглески језик како би се инострани туристи што боље информисали.

**Facebook**

Туристичка организација општине Пожега ће у 2026.год. наведену друштвену мрежу користити као и до сада са разлогом представљања свих дешавањима у туризму у општини Пожега. Како је уз инстаграм и сајт ово једна од најзначајнијих канала онлајн промоције, главни фокус ће се ставити на креативним текстовима, лепим фотографијама и садржајем који ће имати за циљ да на што бољи начин представи све туристичке потенцијале општине и све актуелне догађаје, пратећи све новости и трендове начина промоције на друштвеним мрежама.

Пратите нас на званичној Facebook страници: Туристичка Организација Пожега

**Instagram**

Туристичка организација општине Пожега ће и ову дрштвену мрежу користити са циљем представљања свих дешавања у туризму у општини Пожега. На својствен и креативан начин презентоваће пратиоцима све туристичке потенцијале и све актуелне догађаје који се буду организовали на територији општине Пожега. Акценат ће бити стављен на објављивању лепих фотографија и креативног текста прилагођеног захтевима наведене друштвене мреже. Како је инстаграм све популарнији и како је присутност свих генерација на овој апликацији све већа, посебан осврт ће се ставити на осмишљавању креативних и занимљивих садржаја који ће додатно подстаћи пратиоце да свој део одмора искористе у посети општини Пожега.

Пратите нас на: instagram/ topozega

**Информативно-пропагандни материјал**

Информативно-пропагандни материјал ће се искључиво користити у сврху промоције туристичких вредности општине Пожега.

Планира се, а у складу финансиjским планом, штампа следећег материјала:

* Штампање туристичког водича општине Пожеге
* Израда новог аутентичног флајера или публикације краће форме која ће бити занимљива туристима
* Припрема и штампа брошуре „ Цркве и манастири Пожешког краја“
* Припрема и штампа брошуре „ Игре и обичаји пожешког краја“, (тему традиције и културног наслеђа , фолклор и слично)
* Штампа предходних издања водича и водича у сеоском туризму према потреби
* Израда фото-документације туристичких потенцијала и категорисаних смештаја
* Набавка промотивних кеса, блокчића, оловака и осталог промотивног материјала
* Штампање промотивних мајица за потребе манифестација у 2026.години
* Штампа додатног тиража туристичке карте Пожеге са планом града који је потребан туристима
* Дизајн и штампа новог вида публикацје ( флајер, постер, лепеза и сл.) са темом гастрономије

.

Промотивни материјал ТОП (брошуре, публикације, каталози, мапе, флајери, рекламне кесе, фасцикле, сувенири и др.) дистрибуирају се преко инфо центара ТОП-а, на сајмовима, и туристичким манифестацијама, На захтев државних органа и других заинтересованих организација, ТОП обезбеђује промотивни материјал за међународне скупове и делегације.

**Праћење туристичког промета и истраживање тржишта**

Аналитички рад ТОП, се огледа и у анкетама које повремено спроводи ради прикупљања значајних информација о туристичкој понуди. Информације о квалитету туристичке понуде представљају основ планске активности ради унапређења квалитета туристичке понуде. У току 2026. године спроводиће се анкетне активности, као и анализа прикупљених информација од туриста који су смештени на територији општине, путем web сајта, facebook и instagram странице и других видова комуникације.

Дугогодишња сарадња са Републичким заводом за статистику Србије, Одељење Статистике у Ужицу у циљу прикупљања тачних података о броју туристичких долазака и ноћења у нашој општини за сваку календарску годину.

**Медијска промоција Пожеге**

Један од главних задатака Туристичке Организације Пожега је медијско промовисање своје општине, учешће на конференцијама за новинаре и помоћ при снимању туристичких емисија на територији општине Пожега.

У плану је интезивније промовисање општине Пожега и туристичких локалитета на телевизијама са националном фреквенцијом у циљу привлачења што већег броја туриста у нашу општину. Циљ је такође стварање што лепшег имиџа нашег града и што боља презентација наших села ,производа домаће радиности, манифестација и свега онога што Пожега може понудити туристима. У плану су следећи медијски пројекти:

* Учешће у забавним емисијама о Пожеги на телевизијама са националном фреквенцијом које имају за циљ промовисање туристичких локалитета Пожеге, смештаја, сеоског туризма, хране нашег краја..
* Гостовање РТС каравана или других музичких емисија са промовисањем уметника из нашег краја
* Снимање промотивних емисија о активном одмору у нашој општини
* Представљање општине Пожега на популарном каналу „ Балкан Трип“
* Ангажовање инфлуенсера који ће на својим каналима представити општину Пожега

**Програми туристичке понуде општине Пожега**

Програми које ТОП планира да развија у току 2026. године су:

* Догађаји (манифестације) као активности ограниченог трајања биће важан начин промовисања туризма општине Пожега и стимулација за долазак туриста (културне манифестације, уметност и забава, сајмови, спортска такмичења, семинари и сл.)
* Рурални туризам ће се односити на спектар активности, услуга и додатних садржаја у организацији локалног становништва. ТОП ће у 2026. години промовисати овај вид туризма са акцентом на породична газдинства са циљем да се привуче што већи број туриста и створе додатни приходи. Овај производ базира се на принципима одрживости, туристима нуди елементе сеоске средине, природу, те презентује традиционално гостопримство и животне вредности локалног становништва.
* Активна промоција здравог начина живота и активног туризма организовањем пешачких тура на подручју Тометиног Поља, Лорета, Годовика итд...

**Подстицање програма изградње туристичке инфраструктуре и уређења простора**

**Побољшање и развој квалитета и квантитета смештаја**

Туристичка организација Пожеге ће својим активностима током године утицати на стварање услова за повећање конкурентности, као и побољшање система смештаја (квалитета и квантитета), као и интезивнија промоција истих на домаћем и иностраном тржишту.

Такође, један од главних циљева ове активности биће и повећање сарадње између власника смештајних капацитета са јавним сектором, туристичким агенцијама и другим деловима туристичког тржишта.

**Учешће на пројектима из области туризма**

ТОП ће у 2026. години своје пројектне активности базирати на аплицирању и партнерству у следећим пројектним линијама :

* Конкурси Министарства туризма и омладине
* Конкурси Министарства културе
* Конкурси других министарстава и страних амбасада
* Фондови Европске Уније
* Прекогранична сарадња
* Сви други јавни позиви и конкурси на које туристичка организација буде имала право учешћа.

**Конкурси Министарства туризма и омладине**

Министарство туризма и омладине последњих година расписује Конкурсе за доделу субвенција и дотација намењених за пројекте развоја туризма.

Право на коришћење бесповратних средстава за пројекте развоја туризма имају туристичке организације, дестинацијске менаџмент организације, привредна друштва, предузећа, односно друге организације и институције чији је оснивач Влада или јединица локалне самоуправе, као и правна лица која управљају туристичким просторима и објектима туристичке инфраструктуре. Право на коришћење кредитних средстава могу остварити физичка лица као и мала и средња предузећа из области туризма.

.

ТОП ће учествовати са пројектом за:

* реконструкцију и изградњу инфраструктурних објеката од посебног значаја за развој туризма у нашој општини, пре свега акценат је на Спомен-комплексу књаза Милоша Обреновића у Горњој Добрињи. За исту намену конкурисаћемо код Министараства културе. Такође је у плану и евентуална трећа фаза уређења туристичко – рекреативног центра Борјак и других парковских површина.
* За промоцију и развој туристичке понуде код Министарства туризма и омладине за одржавање манифестације радног назива „Лето у Пожеги 2026.године“ ( тематски дани, концерти на градском тргу, позоришне представе, кабареи и сл. ), припрема и штампа водича, туристичких публикација, флајера, ажурирање и одржавање сајта, Фб и Инстаграм странице, и других начина промоције туристичке понуде општине Пожега.
* За промоцију туристичке понуде код Министарства туризма и омладине за пешачке туре на одабране, занимљиве и туристички потенцијано атрактивне локације са дружењем и концептом за младе. Циљ активности је подстицање и неговање здравих стилова живота и упознавања Србије и њених природних лепота и атрактивности.
* Унапређење локалне туристичке инфраструктре код Министарства туризма и омладине у сарадњи са регионалном Туристичком организацијом Регија Западне Србије.
* И други пројекти за позиве прекограничне сарадње или другог позива где ТОП препозна могућност унапређења туристичке понуде и промоције општине Пожега.
* Код Министарства за бригу о селу ТО Пожега ће учествовати на конкурс за манифестацију „ Михољски сурети села“ .

**Пројекти и пројекти прекограничне сарадње**

Финансирање пројеката могуће је и кроз потпору иностраних фондова. Овај начин, у којем инострани фондови нуде помоћ у имплементацији пројеката, могао би постати још релевантнији и значајнији за развој туристичких дестинација.

Богато културно историјско наслеђе, повољан географски положај, бројне гастрономске манифестације и традиционална гостољубивост су постојеће предности за развој руралног туризма. Финансијски ресурси су једно од највећих ограничења развоја руралног туризма, и то како са аспекта недовољности тако и недоступности финансијских ресурса.

У наредној години ТОП ће идентификовати фондове код којих ће конкурисати за туристичку инфраструктуру, рестаурацију, унапређење сеоског туризма, туристичку сигнализацију..

**Програми едукације и усавршавања**

Планом за 2026. годину ТОП планира програме:

* едукације запослених у Туристичкој организацији која ће се огледати кроз учешће у различитим семинарима из области туризма као и обукама које ће спроводити Туристичка организација регија западне Србије у 2026. години са тематским целинама које ће се односити на праћење савремених трендова и усавршавање у области туризма, и
* едукације директних пружаоца туристичких услуга на територији општине (власника пансиона, предузетника који се баве сеоским и другим видовима туризма), пре свега кроз информативне тематске радионице које ће организовати ТОП у сарадњи са релевантним предавачима.

Едукација и усвршавање на подручју туризма важан је елемент у изградњи конкурентности општине Пожега као туристичке дестинације, јер омогућава пружање квалитетне услуге на професионалном нивоу.

**Програми едукације**:

|  |  |
| --- | --- |
| **Назив едукације** | **Очекивани ефекти** |
| Едукације запослених, семинари,туристичке конференције | Ефикаснији рад у коришћењу сајта,друштвених мрежа ради повећања видљивости туристичких вредности Пожеге, радионице о маркетингу у туризму, едукације о писању пројеката и конкурисању код МТО, прекограничне сарадње. У складу са Планом и Програмом ТО регија западне Србије вршиће едукације запослених у смислу праћења и одговарања на захтеве савременог туристе, вербална комуникација и слично . |
| Сеоски туризам  (Едукација домаћина који се баве сеоским туризмом) | Боље разумевање захтева тржишта о формама и садржинама туристичке понуде, активније прикупљање статистичких података,савети за успешније бављење сеоским туризмом, сусрети са домаћинима, информисање о начину категоризације.. |

**Координирање активности и сарадње између привредних и других субјеката**

Туристичка организација Пожега ће и у току 2026.год. сарађивати са привредним субјектима из угоститељства и смештаја. Циљ ове сарадње ће бити размена информација ради унапређења квалитета туристичке понуде наше општине.

Такође се планира, наставак дугогодишње сарадње на извођењу практичне наставе за ученике туристичког смера - Средње техничке школе у Пожеги.

**Сарадња са органима и организацијама на домаћем тржишту**

|  |  |  |
| --- | --- | --- |
| **Орган/Организација** | **Активности/Сарадња** | **Очекивани ефекти** |
| Локална удружења планинара, риболоваца, ловаца,културно-уметничка друштва и друга удружења која се могу повезати са сектором туризма | Сарадња у вези манифестација народног стваралаштва, културно-уметничких програма и изложби | Добра посећеност локалних манифестација,концерата и обогаћење туристичког садржаја општине Пожега. |
| Сарадње са организацијама које се у својој делатности баве подршком и помоћи промовисања дестинације кроз разне видове анимирања јавности и потенцијалних туриста. | Агенције за консултантске услуге из области туризма, организације догађаја, конференција, семинара, маркетинга, менаџмента и одрживости пројеката и пословних идеја. | Промовисање активног одмора и пешачких стаза на територији општине Пожега |
| Средства јавног информисања | Континуирана сарадња у области информисања, медија и промоције | Повећана присутност у јавности и јачање имиџа Пожеге и ТОП-а. |

*Рок:* током целе године

**Чланство у Регионалној туристичкој организацији**

Овај вид рада представља изузетно значајан облик сарадње у области туризма јер омогућава сталну размену информација и добрих искустава, учешће у раду организација, наше присуство у заједничким активностима, брошурама и web презентацијама. Заједничко учешће на бројним промоцијама и сајмовима у свим крајевима Србије.

У 2026. години планира се учешће ТО регије западне Србије на иностраним сајмовима туризма, што је идеална прилика да се туристичке вредности и општина Пожега представи туристима и ван граница Србије, са посебним акцентом на сеоски туризам и активан одмор за који су странци али пре свега и евентуални посетиоци из региона веома заинтересовани.

ТОП ће као члан учествовати у раду и сарађивати са следећим организацијама:

|  |  |
| --- | --- |
| Активности | Очекивани ефекти |
| Туристичка организација регија западна Србија | Размена знања и искустава, које служи и као основа за разрађивање заједничких активности, кроз заједничка регионална иступања. Сарадњом са овом организацијом омогућена је директна размена искустава на семинарима и конференцијама: могућност маркетиншке промоције на одабраним тржиштима: подршка у коришћењу нове информативне технологије у области туризма, коришћење података из спроведених истраживања, заједничко учешће у пројектима и наступима на сајмовима. |

Развијање сарадње кроз активности са околним туристичким организацијама одвијаће се кроз:

|  |  |  |
| --- | --- | --- |
| **Активност** | **Ресурси** | **Очекивани ефекти** |
| * реализацију заједничких програма; * стручну и финансијску помоћ у подизању квалитета услуга по сегментима туристичке понуде; * сарадња са околним туристичким организацијама у смислу промоције догађаја и манифестација у окружењу | ТО регија западна Србија и граничне туристичке организације | Јачање сарадње ТОП и граничних туристичких организација, у циљу реализације различитих пројеката. |
| * сарадњу са околним туристичким организацијама на плану унапређења сеоског туризма (упитник о новим сеоским домаћинствима, ажурирање базе података, обилазак нових домаћинстава), туристичке валоризације културног наслеђа. | База података локалних туристичких организација и ТОС | Ажурирање базе допринеће бољем увиду у смештајне капацитете и промоцију овог туристичког производа |
| * рад на укључивању појединих туристичких производа у туристичку понуду туристичких агенција, организовање посете представника туристичких агенција Пожеги и обилазак туристичких локалитета Пожеге. |  | Промовисање наших ресурса кроз појединачне туристичке програме и повећање броја домаћих туриста у домаћем туризму |

*Рок*: током целе године

.

**Организација и учешће у различитим врстама манифестација**

**Манифестациони туризам**

Догађаји /манифестације у неком месту представљају важан део туристичке понуде неке општине/града будући да привлаче и највећи број посетилаца.

Туристичка организација Пожега планом за 2026. годину организује и помаже у организацији велики број манифестација, које имају значај у промоцији општине Пожега и њене туристичке понуде, а то су:

* Дан општине Пожега
* Дечији Васкрс
* Едукативна радионица за власнике сеоских домаћинстава
* Организована пешачка тура у Тометино Поље, Лорет и друга места интересантна за овакав вид активног туризма
* Фестивал цвећа
* Изложба гљива
* Лето у Пожеги 2026. године ( тематски дани, концерти на градском тргу, представе, кабареи..)
* Фестивал фолклора
* Магленијада ( сарадња са Кутурним центром Пожега)
* Михољски сусрети села
* Гастрономске манифестације у селима
* Ликовна колонија у Прилипцу
* Пожезија (Поетско-музички фестивал, у сарадњи са Културним центром)
* Новогодишњи воз за децу (релација Пожега-Ужице-Пожега, уколико Железнице Србије буду имали понуду у 2026.години)

Циљ одржавања манифестација је повећање броја туриста у Пожеги кроз манифестациони туризам.



Поред наведених манифестација, ТОП ће и у наредном периоду наставити да медијски промовише и помогне промотивним материјалима и сувенирима манифестације које се одржавају у општини Пожега, а неке од њих су: Дечији фестивал “Ја сам твој друг”, Сабор народног стваралаштва, Фестивал фолклора у сарадњи са Фолклорним ансамблом „ Разиграно коло“, изложба гљива, гастрономске манифестације у селима, садржаји које одржавамо у партнерству са Културним центром Пожега, итд..

Туристичка организација ће планом за 2026. годину бити: промотер, организатор или су-организатор наведених манифестација према расположивим финасијским могућностима.

**Промовисање Тометиног Поља као идеалне дестинације за активан одмор**

Најбоље могућности активног туризма омогући ће вам ова туристичка дестинација која се налази на северу општине Пожега, јер обилује невероватним природним ресурсима за овакав вид одмора. Са дивним пределима за пешачење, планинарење, вожњу бициклом и параглајдинг, са надморском висином од 750 метара, ова таласаста висораван нестварне лепоте осваја истинске заљубљенике у активан одмор у природи.

Осим важних миграторних птица и шумске дивљачи, овде се преплићу 52. километра обележених, планинарско-пешачких стаза, као и 30 километара оних намењених бициклистима. Све ове стазе су својеврсна анти-стрес терапија, тако да многи гости на путељцима, по ливадама и шумама, у миру и тишини Тометиног Поља, проналазе свој прави одмор.



Тометино Поље је својеврсна ваздушна бања са највећом концентрацијом озона у ширем окружењу, што повољно утиче на неуро вегетативна обољења, анемије, плућне болести, као и све врсте стреса. Осим ваздуха и природе, овде су значајни ресурси здраве, питке воде, која по неким анализама има атрибуте лековитости. Чалачки поток и Вражји вир су два строга резервата природе, који се налазе у овој природној лепоти.

Туристичка организација Пожега је у сарадњи са организацијом Србија за младе, организовала пешачку туру у Тометино Поље која се показала као веома успешна и изазвала велико интересовање учесника. План је да и у овој години организујемо сличан догађај.

Туристичка организација Пожега препознала је све квалитете ове дестинације за развој активног и сеоског туризма, посебно имајући у виду да су током 2025. године категорисани нови смештајни објекти који одговарају захтевима савременог туристе. У будућем периоду активно ће се бавити медијском промоцијом Тометиног Поља и организовањем пешачких тура, уз презентацију домаћих производа и традиционалних јела у овим пределима.

**Посредовање у пружању услуга у сеоском туризму**

Своју законску обавезу посредовања у пружању услуга у сеоском туризму ТОП спроводи промоцијом сеоског туризма у општини. Домаћинстава у селима Тометино Поље, Мала Јежевица, Папратиште, Дражиновићи, Годовик, Расна, Висибаба и Роге су носиоци сеоског туризма у нашој општини. Претходних година у бављење сеоским туризмом укључила су се још нека домаћинства у другим селима која поседују све потребне предуслове да се баве сеоским туризмом. Укупан број сеоских домаћинстава у нашој општини која су заинтересована и која се активно баве сеоским туризмом је 37. У 2025. години забележен је пораст броја кетегоризациује апартмана у градском подручју што је резултат доласка ауто пута до Пожеге и све већом потребом за додатним смештајем. У градској зони имамо укупно 8 апартмана и у сеоском 16 само у 2025.години.

Сва домаћинства су лепо уређена, са многим додатним и забавним садржајима,у лепим сеоским пејзажима, са љубазним домаћинима, тако да су прави презент наше општине.



Ресурси са којима располаже сеоско подручје, сеоски туризам избацују као приоритетни задатак у развоју туризма општине Пожега. Уз развој туризма на селу општина треба да види бржи економски и културни развој села. Сеоски туризам је економски  исплатива категорија: запошљавају се људи свих старосних доба, а зарада се стиче и продајом сопствених производа – сира, кајмака, воћа, занатских производа итд. које гост најчешће воли да понесе са собом када се враћа кући.

ТО Пожега ће у наредној години промовисати сва категорисана сеоска домаћинства путем штампаних каталога које дели на сајмовима у земљи и иностранству, путем сајта, друштвених мрежа, промовисање у најгледанијим емисијама које промовишу наш град..

**Рад туристичке организације**

Од 1997. године када је основана, канцеларија ТОП је три пута мењала седиште. Крајем 2012. одлуком оснивача, додељене су јој просторије на Тргу Слободе бр. 3. Просторије су на изузетно атрактивној локацији са условима за знатно унапређење рада ТОП, па су се у том смислу стекли услови за несметан рад и обављање свих активности.

Како би се могли задовољити стандарди у раду Туристичке организације и како би се задовољиле потребе гостију (туриста) Туристичка организација општине Пожега у свом инфо- центру пружа туристима све потребне информације о смештају и туристичким вредностима, дели промотивни материјал и мапе Пожеге, продаје сувенире како би сви туристи задовољно напустили Пожегу.

У 2024. години Туристичка организација Пожега је добила нов садржај и туристички производ. Наиме, одлуком општине Пожега потписан је протокол о сарадњи општине, Туристичке организације, Спортско – културни центар и Уг „ Форца „ Пожега у циљу имплементације пројекта „ Виртуелни музеј железнице“ који је настао из прекограничне сарадње БиХ и Србије тј. удружења Форца.

Овим пројектом реконструисане су просторије Туристичке организације Пожега, у смислу уређења и привођења намени виртуелног музеја у подрумским просторијама Туристичке организације као и дела Инфо центра. Простор у подруму опремљен је савременом дигиталном опремом на којој ће посетиоци моћи да се упознају са историјом железничког саобраћаја посебно када се ради о пругама узаног колосека, али и са другим садржајима које нуди општина Пожега.

**Допунске економске активности**

Планским активностима, као допунска делатност се планира продаја сувенира у инфо-центру како би наши суграђани, а и посетиоци Пожеге могли да купе неке од сувенира карактеристичне за Пожегу.

У плану је снадбевање инфо-центра производима који потичу из нашег краја и који би могли бити леп поклон, презент нашег града (ликери, ракија, слатко, џемови, мед..) са циљем повећања сопствених прихода и промовисање домаће радиности.

**Планирани пројекти ТО Пожега у 2026.години:**

Туристичка организација Пожега у 2026. години планира учешће на свим позивима ресорног Министарства за промоцију и развој туризма општине Пожега. Такође у плану је и разматрање могућности уласка у прекогранични пројекат са темом развоја и даљег унапређенја виртуелног музеја или неке додатне активности на ту тему али и евентуално тражење партнера за изградњу адреналин парка на простору Борјака или неке друге локације.

Као и протеклих година и у 2026. години планирано је одржавање манифестација: Пројекат радног назива „Лето у Пожеги 2026.“ подразумева да се на Градском тргу од почетка лепог времена па до краја септембра месеца одржавају догађаји на отвореном као што су концерти, тематске вечери, позоришта, кабареи и слично. С обзиром на потписан протокол о сарадњи са Културним центром Пожега то подразумева да велики број активности које су предвиђене планом и програмом КЦ подржава и Туристичка организација Пожега, било у маркетиншком или финансијском смислу. Сви планирани догађаји имају за циљ привлачење већег броја туриста да посете манифестације а тиме и створе додатне вредности за сам град.

**Прилог**

* **Финансијски план за 2026. годину**
* **Одлука Управног одбора ТО Пожега**
* **Сагласност Туристичке организације Србије на План и програм рада за 2026. год.**



**Финансијски план**

Укупан планиран буџет Туристичке организације Пожега за 2026. годину износи 16.489.000,00 динара.

|  |  |  |
| --- | --- | --- |
| конто | назив | износ |
| 411000 | Плате, додаци и накнаде запослених | 5.293.000,00 |
| 412000 | Социјални доприноси на терет послодавца  (Допринос за пензијско и инвалидско осигурање, допринос за здравствено осигурање) | 802.000,00 |
| 414000 | Социјална давања запосленима (боловања, отпремнине и помоћи) | 301.000,00 |
| 415000 | Накнаде трошкова за запослене | 80.000,00 |
| 416000 | Награде запосленима и остали посебни расходи | 230.000,00 |
| 421000 | Стални трошкови ( енергетске услуге, комуналне услуге, услуге комуникација, трошкови осигурања) | 510.000,00 |
| 422000 | Трошкови путовања | 1.410.000,00 |
| 423000 | Услуге по уговору (компјутерске услуге, услуге образовања и усавршавања запослених, услуге информисања, стручне услуге, репрезентација) | 6.773.000,00 |
| 424000 | Услуге образовања, културе и спорта  Медицинске услуге | 540.000,00 |
| 425000 | Текуће поправке и одржавање | 70.000,00 |
| 426000 | Материјал (административни материјал, материјали за одржавање хигијене..) | 370.000,00 |
| 482000 | Обавезне таксе | 10.000,00 |
| 512000 | Административна опрема | 100.000,00 |
|  | **УКУПНО:** | 16.489.000,00 |



